Sergejs Prokopjevs

Sergejs Prokopjevs (Сергей Валерьевич Прокопьев; dzimis ) ir Krievijas kosmonauts, lidotājs, gvardes majors rezervē.

 Militārais dienests 
Pēc vidusskolas pabeigšanas Prokopjevs iestājās Orenburgas Augstākajā kara aviācijas lidotāju skolā. Tā kā skola 1993. gadā tika izformēta, turpmāk viņš mācījās Tambovas Augstākajā kara aviācijas lidotāju skolā. To viņš pabeidza 1997. gadā, iegūstot kvalifikāciju "inženieris pilots". Pēc tam viņš dienēja kā gaisa kuģa komandiera palīgs. 2007. gadā viņš paaugstināts par gaisa kuģa komandieri, un lidoja ar virsskaņas raķešu bumbvedēju Tu-22M3. Vēlāk bija aviācijas nodaļas komandieris. Piedalījies militārās operācijās.

 Kosmonauta karjera 
2010. gada Sergejs Prokopjevs izgāja pārbaudes, lai tiktu uzņemts kosmonautu vienībā. 2010. gada 12. oktobrī Kosmonautu atlases starpresoru komisija rekomendēja Prokopjevu ieskaitīt kosmonautu vienībā.
2011. gada 1. februārī Prokopjevs tika ieskaitīts kosmonautu grupā. 2012. gada jūlijā viņš pabeidza vispārējos kosmonautu sagatavošanas kursus, un augustā atvaļinājās no bruņotajiem spēkiem.

2015. gada jūnijā Prokopjevs tika apstiprināts par kosmosa kuģa Sojuz TMA-18M dublieru apkalpes 2. bortinženieri.
2017. gada 21. aprīlī Prokopjevs tika apstiprināts par kosmosa kuģa Sojuz MS-07 dublieru apkalpes komandieri; pēc tam viņš būtu Sojuz MS-09 pamatapkalpē.

Sergeja Prokopjeva pirmais kosmiskais lidojums sākās 2018. gada jūnijā, esot kosmosa kuģa Sojuz MS-09 komandierim. Starptautiskās kosmosa stacijas (SKS) 56. un 57. ekspedīcijā viņš bija lidojuma inženieris. Uz zemes viņš atgriezās 20. decembrī.

Otro lidojumu kosmosā Sergejs Prokopjevs sāka 2022. gada 21. septembrī, esot kosmosa kuģa Sojuz MS-22 komandierim. Tā kā decembrī Sojuz MS-22 tika konstatēta noplūde dzesēšanas sistēmā, apkalpes nodrošināšanai uz staciju 2023. gada februārī nosūtīja Sojuz MS-23, bet apkalpes uzturēšanās laiku pagarināja vēl par 6 mēnešiem. Prokopjevs bija SKS 67. un  68. ekspedīcijas lidojuma inženieris, no 14. oktobra viņš bija 68., vēlāk arī 69. ekspedīcijas komandieris. Uz zemes viņš atgriezās 27. septembrī kosmosa kuģī Sojuz MS-23. Šis lidojums ilga 370 dienas 21 stundas 23 minūtes.

Kosmisko lidojumu kopsavilkums:
 Kosmosa kuģis Starta datums Nolaišanās datums Apkalpes biedri Pozīcija Ilgums Piezīmes Sojuz MS-09   Aleksanders GerstsSerēna Aunjona-Čenselora Komandieris 196 d 17 h 49 min SKS-56, SKS-57 Sojuz MS-22↑   Dmitrijs PeteļinsFransisko Rubio Komandieris 370 d 21 h 23 min SKS-67, SKS-68, SKS-69 Sojuz MS-23↓  

Iziešanas atklātā kosmosā:
MisijaSlūžu kameraKosmonauti Sākums (UTC)BeigasIlgums Darbība SKS-56 Pirs Oļegs ArtemjevsSergejs Prokopjevs  16:17  00:03 7 h 46 min Brīvā lidojumā palaisti pavadoņi Tanjuša-JuZGU-3, Tanjuša-JuZGU-4, SiriusSat-1, SiriusSat-2. Pie Zvezda uzstādīta ICARUS antena Vācijas Aerokosmiskā centra vajadzībām. Noņemtas divas eksperimenta Test mikroorganismu paraugu kasetes. SKS-57 Pirs Oļegs KonoņenkoSergejs Prokopjevs  15:59 23:44 7 h 45 min Ar Strela manipulatoru palīdzību kosmonauti nokļuva pie Sojuz MS-09 orbitālā nodalījuma. Pret to vietu, kur augustā tika atklāts korpusā izurbts caurums, viņi pārgrieza ārējo slāņu siltumizolāciju un mikrometeoroīdu aizsardzības pārklāju. Tad viņi paņēma paraugus no materiāla, ar kuru bija aizdarīts caurums un paraugus apkārt tam, kā arī veica fotografēšanu. SKS-68 Poisk Sergejs ProkopjevsDmitrijs Petelins  14:39 21:07 6 h 25 min Kosmonauti sagatavoja papildu radiatoru pārnešanai ar Eiropas ERA manipulatoru  no Rassvet moduļa uz Nauka moduli. Uz Rassvet moduļa FRGF slūžu kameras satvērēja mezgla uzstādīja kravas izlices adapteri, izlīdzināja slāpekļa saglabāšanas spiedienu, iztukšoja papildu radiatora hidrauliskās ķēdes un no tā demontēja sešus savienotājus. Uz GStM-2 kravas manipulatora uzstādīja bloķētāju un uz Nauka moduļa uzstādīja lielgabarīta priekšmetu stiprināšanas līdzekļus. SKS-69 Poisk Sergejs ProkopjevsDmitrijs Petelins  01:40 09:35 7 h 55 min Tika sagatavots un pārnests radiators MLM RTod no Rassvet  moduļa uz Nauka. Kosmonauti aizvēra slāpekļa tiltslēga vārstus, noņēma pārsegus virs slāpekļa tiltslēgiem, atvienoja radiatora sildītāja kabeli un noslēdza to, noņēma skrūves un starta fiksatorus. Tad radiatoru ar ERA manipulatoru pārvietoja uz Nauka un uzstādīja to priekšpusē īpašā ligzdā, kur tas tiks izvērsts 4. iziešanas beigās. SKS-69 Poisk Sergejs ProkopjevsDmitrijs Petelins  20:00 4. maijs 03:11 7 h 11 min Kravas slūžu kameras pārnešana no Rassvet  moduļa uz Nauka. Kosmonauti atskrūvēja skrūves, noņēma pārsegus, atvienoja kabeļus un ar manipulatora ERA palīdzību pārcēla slūžu kameru uz Nauka priekšgala sānā. Kameras pievienošana sākumā neizdevās, kad ERA nekontrolēti pagriezās. Kosmonauti ar rokām pagrieza slūžu kameru pareizā pozīcijā. Kad slūžu kamera bija uzstādīta, viņi savienoja kabeļus un izmeta atkritumus (iekārtas un pārsegi no iepriekšējām un šīs iziešanas kosmosā). Vēl viena aizkavēšanās notika, kad uz elektrības savienotājiem tika atrasta lente, un Prokopjevam nācās to pārgriezt, pirms kabeļi tika savienoti. SKS-69 Poisk Sergejs ProkopjevsDmitrijs Petelins  15:47 23:01 5 h 14 min Kosmonauti uz Nauka moduļa izvērsa radiatoru, uzstādīja slāpekļa un amonjaka tiltslēgus, savienoja radiatoru ar elektrības, hidraulikas un mehāniskajiem savienojumiem. Kamēr radiators tika piepildīts ar dzesēšanas šķidrumu, kosmonauti uzstādīja divas troses uz ERA strēles. Pēc piepildīšanas radiators tika pieslēgts Nauka dzesēšanas sistēmai. Vēl kosmonauti starp Nauka un Pričal moduļiem uzstādīja pārvietošanās rokturus. SKS-69 Poisk Sergejs ProkopjevsDmitrijs Petelins  14:24 20:48 6 h 24 min Kosmonauti novilka Ethernet kabeli uz Zvezda moduļa eksperimentu platformu. Viņi pabeidza ātrgaitas radio pārraides sistēmas (RSPI-M) antenas un iekārtu uzstādīšanu uz Zvezda. Tika noņemta Impakt eksperimenta planšete stacijas Krievijas segmenta orientēšanās dzinēja izmešu parametru izpētei un noņemama kasete ar materiālu paraugiem, kas 19 gadus atradās ārpus stacijas. SKS-69 Poisk Sergejs ProkopjevsDmitrijs Petelins  14:44 21:19 6 h 35 min Kosmonauti modulim Rassvet piestiprināja trīs mikrometeorīdu aizsardzības vairogus. Viņi ar manipulatora ERA palīdzību pārnesa pārvietojamo darba vietu no Rassvet uz Nauka moduli.

 Ārējās saites 

 Biogrāfija Kosmonautu sagatavošans centrs
 Biogrāfija astronaut.ru, 

Kategorija:Krievijas kosmonauti
Kategorija:Sverdlovskas apgabalā dzimušie
Kategorija:Krievijas Federācijas Varoņi